**7**

Na podlagi 13. člena Zakona o javnih skladih (Uradni list RS, št. 77/08, 8/10 – KSKZ-B, [61/20](https://www.iusinfo.si/zakonodaja/rs-61-897-2020) – ZDLGPE in 206/21 - ZDUPŠOP), 17. člena Odloka o ustanovitvi Stanovanjskega sklada Mestne občine Nova Gorica (Uradne objave – časopis OKO, št. 21/01, Uradni list RS, št. 114/05, 78/09, 80/11, 29/16 in 48/21) ter 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_ sprejel naslednji

S K L E P

1.

Mestni svet Mestne občine Nova Gorica na podlagi poročila Nadzornega sveta Stanovanjskega sklada Mestne občine Nova Gorica, sprejetega na seji dne 7. 8. 2024, sprejme »Popravek Finančnega načrta in Programa dela Stanovanjskega sklada Mestne občine Nova Gorica za leto 2024«.

2.

Ta sklep velja takoj.

Številka: 410-5/2023-

Nova Gorica,

Samo Turel

ŽUPAN



Številka: 410-5/2023- 48

Nova Gorica, dne 9. avgusta 2024

O B R A Z L O Ž I T E V

Stanovanjski sklad Mestne občine Nova Gorica (Stanovanjski sklad) je ustanovljen za izvajanje stanovanjskega programa Mestne občine Nova Gorica. Na področju stanovanjske oskrbe skrbi za financiranje izgradnje neprofitnih občinskih stanovanj in stanovanjskih hiš ter s posojili z ugodno obrestno mero spodbuja stanovanjsko gradnjo, prenovo, nakup in vzdrževanje stanovanj in stanovanjskih hiš na območju Mestne občine Nova Gorica.

Pomembnejši pravni podlagi za delovanje Stanovanjskega sklada Mestne občine Nova Gorica sta:

* Zakon o javnih skladih (Uradni list RS, št. 77/08, 8/10 – KSKZ-B, [61/20](https://www.iusinfo.si/zakonodaja/rs-61-897-2020) – ZDLGPE in 206/21 - ZDUPŠOP, v nadaljevanju: ZJS-1) in
* Odlok o ustanovitvi Stanovanjskega sklada Mestne občine nova Gorica (Uradne objave – časopis OKO, št. 21/01, Uradni list RS, št. 114/05, 78/09, 80/11, 29/16 in 48/21, v nadaljevanju: Odlok).

Četrta alineja 13. člena ZJS-1 in četrta alineja 17. člena Odloka določata, da ustanovitelj sprejema poslovni in finančni načrt ter letno poročilo javnega sklada.

V peti alineji 13. člena ZJS-1 ter v peti alineji 17. člena Odloka je določeno, da ustanovitelj odloča o uporabi presežka prihodkov nad odhodki javnega sklada in o pokrivanju presežka odhodkov nad prihodki javnega sklada.

Četrti odstavek 3. člena Odloka določa, da ustanoviteljske pravice izvršuje Mestni svet Mestne občine Nova Gorica.

ZJS-1 v sedmi alineji 16. člena določa pristojnost nadzornega sveta, da sestavi pisno poročilo ustanovitelju, v katerem mora zavzeti stališče do poslovnega in finančnega načrta ter do poslovnega poročila Stanovanjskega sklada.

Mestni svet Mestne občine Nova Gorica je na predlog Nadzornega sveta Stanovanjskega sklada Mestne občine Nova Gorica na seji dne 25.4.2024 sprejel sklep 410-5/2023-42, s katerim je odločil, da se ugotovljeni presežek prihodkov nad odhodki Sklada v letu 2023 v višini 17.123 EUR nameni za njegovo delovanje.

Mestni svet Mestne občine Nova Gorica je na seji dne 20.6.2024 sprejel Odlok o rebalansu proračuna Mestne občine Nova Gorica za leto 2024 – rebalans I (Uradni list RS, št. 52/24), s katerim je sprejel spremembo financiranja, ki se nanaša na SS MONG, in sicer tako, da je zmanjšal proračunsko postavko 11007 - Stanovanjski sklad - sredstva za delovanje, ki sedaj znaša 235.227 EUR (prej 252.300 EUR).

Na podlagi tega je Stanovanjski sklad pripravil ustrezno spremembo svojega finančnega načrta.

Popravek Finančnega načrta in programa dela za leto 2024 je Nadzorni svet Stanovanjskega sklada obravnaval dne 7. 8. 2024 ter pripravil poročilo ustanovitelju, iz katerega izhaja, da je k njemu podal pozitivno stališče.

Popravek Finančnega načrt in programa dela Stanovanjskega sklada Mestne občine Nova Gorica za leto 2024, sklep Nadzornega sveta Stanovanjskega sklada Mestne občine Nova Gorica št. 410-0001/2023-11 z dne 7. 8. 2024 ter Poročilo ustanovitelju Stanovanjskega sklada Mestne občine Nova Gorica z dne 9. 8. 2024 so priloge predlaganega sklepa.

**Mestnemu svetu Mestne občine Nova Gorica predlagamo, da predloženi sklep obravnava in sprejme.**

Samo Turel

ŽUPAN

Pripravila:

Tjaša Harej Pavlica

Vodja službe za premoženjske zadeve

Priloge:

* Popravek Finančnega načrta in programa dela Stanovanjskega sklada Mestne občine Nova Gorica za leto 2024,
* Sklep Nadzornega sveta Stanovanjskega sklada Mestne občine Nova Gorica št. 410-1/2023-11 z dne 7. 8. 2024,
* Poročilo ustanovitelju Stanovanjskega sklada Mestne občine Nova Gorica z dne 9. 8. 2024.